62017TJ0242_INF
2022 m. spalio 19 d. Bendrojo Teismo (pirmoji kolegija) sprendimas
SC / Eulex Kosovo
(Byla T-242/17 RENV)
„Arbitražinė išlyga – Bendra užsienio ir saugumo politika – Europos Sąjungos tarptautinių misijų tarptautinis civilinis personalas – Viena po kitos sudarytos terminuotosios darbo sutartys – Vidaus konkursas – Terminuotosios darbo sutarties nepratęsimas – Sutartinė atsakomybė – Deliktinė atsakomybė – Ieškinys dėl žalos atlyginimo – Bendrojo Teismo jurisdikcija – Priimtinumas – Bylos nagrinėjimas nedalyvaujant šaliai“
1.
Bendra užsienio ir saugumo politika – Europos Sąjungos civilinės misijos – Personalas – Tarptautiniai civiliai darbuotojai – Ieškinys dėl žalos atlyginimo – Sąjungos teismo jurisdikcija – Darbuotojas, įdarbintas pagal viena po kitos sudarytas terminuotąsias darbo sutartis – Pirmosios darbo sutartys, suteikiančios jurisdikciją valstybės narės teismams – Paskutinės darbo sutartys, kuriose yra arbitražinė išlyga, suteikianti jurisdikciją Teisingumo Teismui – Arbitražinės išlygos taikymo sritis – Ieškinys, kuriuo siekiama pripažinti neteisėtais sprendimą atmesti šio asmens kandidatūrą per vidaus konkursą ir sprendimą nepratęsti jo paskutinės sutarties – Įtraukimas
(SESV 268 ir 272 straipsniai)
(žr. 42–45, 47 punktus)
2.
Bendra užsienio ir saugumo politika – Europos Sąjungos civilinės misijos – Personalas – Tarptautiniai civiliai darbuotojai – Ieškinys dėl žalos atlyginimo – Darbuotojas, įdarbintas pagal viena po kitos sudarytas terminuotąsias darbo sutartis – Sprendimas atmesti šio darbuotojo kandidatūrą per vidaus konkursą ir sprendimas nepratęsti jo paskutinės sutarties – Aplinkybės, pagrindžiančios šališkumo ar interesų konflikto regimybę – Turtinės žalos atlyginimas
(SESV 268 ir 272 straipsniai)
(žr. 60–68 punktus)
Rezoliucinė dalis
1.
Eulex Kosovo įpareigojama atlyginti SC turtinę žalą, kurią sudaro 19 mėnesių bruto darbo užmokestis, dienpinigiai ir darbo užmokesčio padidinimas, darant prielaidą, kad paskutinė darbo sutartis būtų buvusi pratęsta iki 2018 m. birželio 14 d., taip pat atlyginti neturtinę žalą, ex aequo et bono įvertintą 50000 EUR.
2.
Eulex Kosovo padengia šio proceso bylinėjimosi išlaidas, taip pat byloje C‑730/18 P ir byloje T‑242/17 patirtas bylinėjimosi išlaidas.